<classify> MAMLAKA ya Mapato Tanzania TRA imeweza kufi kisha elimu ya kodi na kutoa Namba ya Utambulisho wa Mlipakodi kwa zaidi ya wafanyabiashara 800 wa wilaya zote za mkoa wa Pwani.Namba hizo zimetolewa katika maadhimisho ya wiki ya huduma, elimu na usajili wa mlipakodi, iliyoanza Novemba 11 hadi 20 mwaka huu. Meneja wa TRA Mkoa wa Pwani, Faustine Mdesa alisema hayo katika siku ya mwisho ya maadhimisho hayo juzi. Alieleza kuwa wiki hiyo ilileta mafanikio makubwa kwa wafanyabiashara, ambao hawakupata fursa ya kutambulika rasmi na mamlaka hiyo.Kazi hii ilisaidia kuongeza idadi ya walipakodi kwa mkoa wa Pwani kwa kuwa tumeweza kuwasajili wafanyabiashara ambao walikuwa wanafanya biashara bila kujisajili na kuwa walipakodi, alisema Mdesa.Aliongeza kuwa kazi hiyo, pia imeongeza hamasa ya kulipa kodi kwa hiari, lakini pia imeongeza uelewa wa masuala ya ulipaji kodi kwa walipakodi na kuwafanya kuwa huru katika kufanya biashara zao.Mdesa alisema katika wiki hii, zaidi ya wafanyabiashara 304 walisajiliwa na kupewa Namba ya Utambulisho wa Mlipakodi na kuwa walipakodi. Pia, wafanyabiashara 350 walitembelewa madukani kwao na kupewa elimu ya kodi na zaidi ya 200 walihudhuria semina ya masuala mbalimbali yakiwemo mabadiliko ya sheria za kodi, kodi ya majengo, utunzaji wa kumbukumbu, matumizi ya mashine za elektroniki EFD na taratibu za kubadili umiliki wa vyombo vya moto.Aliongeza kuwa TRA itafanya juhudi zote, kuhakikisha huduma za ulipaji kodi, zinawafikia walipakodi popote walipo kwa njia ya huduma zinazotembea ili iweze kuwasogezea walipakodi huduma karibu na waweze kulipakodi kwa wakati.TRA imefanya wiki ya huduma, kutoa elimu na kusajili walipakodi katika mkoa wa Pwani. Lengo lilikuwa ni kupeleka elimu ya ulipaji kodi na kuongeza idadi ya walipakodi, kwa kuwasajili na kuwapatia namba ya utambulisho wa mlipakodi.  <topic>: kitaifa 